'Ou' lyk in rivier ontdek ná ander ongeluk | Netwerk24
'Ou' lyk in rivier ontdek ná ander ongeluk
Deur Meghan Lawrence 21 Mei 2019 13:10
Die polisie in KwaZulu-Natal het Dinsdagoggend toevallig op 'n lyk in die Duzirivier naby Pietermaritzburg afgekom.
Die soek-en-reddingspan was op die toneel in Commercialweg nadat 'n ligte voertuig met ses insittendes ná 'n ongeluk in die rivier beland het.
'n Vrou in haar 20's is dood en vyf ander mense het matige beserings opgedoen.
Russel Meiring, ER24-woordvoerder, sê nadat paramedici reeds by die toneel weg is, het die polisie hulle teruggeroep.
[PIETERMARITZBURG] – Body of man found in Duzi River. https://t.co/EKHc0i6y62 @ewnupdates @eNCA @jour_maine @SABCNewsOnline @IOL @ECR_Newswatch @_ArriveAlive @FatalMoves @KayaNews @POWER987News @yfmtraffic pic.twitter.com/6hYBLw73M4
— ER24 EMS (Pty) Ltd. (@ER24EMS) May 21, 2019
"Dit was omstreeks 07:00, nadat die polisie 'n man se lyk sowat 10 m van die plek opgespoor het waar die motor in die rivier beland het," sê hy.
"Paramedici het die lyk ondersoek en bevind dat die man al 'n geruime tyd dood is."
Hy sê polisiehonde het die lyk tussen die gras in die rivier gekry. Die omstandighede van sy dood word ondersoek.